فرانسادا بیر قصبه‌نین بلدیه باشقانی، سالاملاشما سیراسینداکی اؤپوشمه‌نین سونلانماسی لازیم اولدوغونو آچیقلایاراق اؤلکه‌ده بیر دارتیشما باشلاتدی.
اوده پیکارد وولف آدلی سیاست‌چی، گرنوبل بؤلگه‌سین‌ده‌کی بلدیه باشقانلارینا و ملت وکیللرینه ایمیل ایله مئساژ گؤندره‌رک، بو جور سلام اؤپوشلرینده اوزاق دورولماسی لازیم اولدوغونو سؤیله‌دی.
سیاست‌چی، "اؤپوشلو سالاملاشماغین" قادینلارا قارشی کیچیک ده اولسا بیر آیرییمچیلیق معناسینا گلدیگینی و فرانسانین آرتیق بو داورانیش قالیبین‌دان اوزاقلاشماسی گرکدیگینی ده آچیقلادی.
پیکارد وولف، اؤپوش یئرینه ایسه ال سیخماغا دؤنولمه‌سی لازیم اولدوغونو ایفاده ائد‌رک، بیر قادین اولاراق اوزون مدت‌دیر کی، بو فرانسیز عادتین‌دن شیکایت‌چی اولدوغونو بیلدیردی.
دوفین لیبر آدلی قزئته دانیشان سیاست‌چی، "هر گون بیرلیک‌ده چالیشدیغی ۷۳ نفره فران‌سیز اؤپوشو" وئرمک‌دن راحاتسیز اولدوغونو دا آچیقلایاراق، وضعیتین میکروبیک معنادا بیر ساغلیق پروبلئمی یاراتدیغینی دا ایفاده ائتدی.
۲۰۱۷نین سون گونلرین‌ده گلن بو آچیقلاما سونراسی ایسه اؤلکه‌ده بیر "اؤپوشلو سالاملاشما" دارتیشما‌سی باشلادی.
وولف، مسئله ایله باغلی مینلرجه دستک مئساژی آلدیغینی، قادینلارین اؤزللیکله ایش شرایطین‌ده "دوستجا ال وئرمه" سئچه‌نگینی ترجیح ائتدیگینی بیلدیردی.
